ÚRAD VLÁDY SLOVENSKEJ REPUBLIKY
sekcia vládnej legislatívy

                                                                  				    Na rokovanie vlády SR
 dňa 10. januára 2002
K materiálu č. 8389/2001
               K bodu č. 10

S T A N O V I S K O

k návrhu nariadenia vlády Slovenskej republiky o ochrane zdravia pri práci s chemickými faktormi – nové znenie 

I

	Návrh nariadenia vlády predkladá na rokovanie vlády Slovenskej republiky minister zdravotníctva Roman Kováč podľa Plánu legislatívnych úloh vlády SR na rok 2001.

	Účelom predkladaného návrhu nariadenia je ustanoviť požiadavky na zaistenie ochrany zdravia pri práci s chemickými faktormi. 

II

	Návrh nariadenia bol predmetom medzirezortného pripomienkového konania a na rokovanie vlády SR sa predkladá bez rozporov. 

	Návrh nariadenia bol predmetom rokovania Legislatívnej rady vlády Slovenskej republiky dňa 18. decembra 2001. Legislatívna rada odporučila vláde Slovenskej republiky návrh nariadenia schváliť za predpokladu zapracovania jej pripomienok a odporúčaní. Zároveň odporučila na rokovanie vlády predložiť nové znenie návrhu nariadenia. 

	Ako vyplýva z dôvodovej správy návrh nariadenia bol predložený Rade hospodárskej a sociálnej dohody Slovenskej republiky dňa 23. novembra 2001, ale do času predloženia návrhu na rokovanie vlády SR nebol v tomto orgáne prerokovaný.

III

	Úrad vlády Slovenskej republiky, sekcia vládnej legislatívy, konštatuje, že v predloženom znení návrhu nariadenia sú pripomienky a odporúčania legislatívnej rady zapracované. Preto odporúča návrh nariadenia s c h v á l i ť  s tým, že v návrhu odporúča vykonať ešte túto úpravu:

V § 8 písm. b) vypustiť odkaz 20 a poznámku pod čiarou k tomuto odkazu z dôvodu, že v nej citované nariadenie vlády ešte neplatí a nie je ani predpoklad, že do času nadobudnutia účinnosti predkladaného nariadenia vlády bude platiť. 

V Bratislave 4. januára 2002
Vypracovala: K. Škulová 

Štefan  G r m a n 
generálny riaditeľ 
sekcie vládnej legislatívy